
Priprema nastave

**2020/21**

Mileva Lučić

JU Srednja elektrotehnička škola “Vaso Aligrudić”, Podgorica

2020/21



**Priprema nastave koja uključuje razvoj ključnih kompetencija**

**Škola: JU Srednja elektrotehnička škola „Vaso Aligrudić“**

**Ime/na i prezime/na nastavnika: Mileva Lučić, Dejan Maraš, Ana Delić**

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | **INTEGRISANA NASTAVA**  **Modul: Računarska grafika i animacija,**  **Predmeti: C-SBH jezik i književnost, Engleski jezik** |
| 2. Tema (za projekt/ integrisanu nastavu/ aktivnost) /  Obrazovno/ vaspitni ishod (za predmet) / Ishod učenja (za modul) | **Simulacija prijavljivanja i intervjua za posao grafičkog dizajnera u stranoj firmi.** |
| 3. Ishodi učenja definisani predmetom u opštem obrazovanju / Kriterijumi za postizanje ishoda učenja definisanih modulom u stručnom obrazovanju  (iz službenog programa za određeni predmet/modul) | **Računarska grafika i animacija**  **Primjeni napredne tehnike u radu sa vektorskom grafikom**   * Objasni primjenu alata za unos i obradu teksta u   programu za obradu vektorske grafike;   * Objasni upotrebu naprednih tehnika u programu   za obradu vektorske grafike;   * Demonstrira rad sa maskama u programu za   obradu vektorske grafike, na zadatom primjeru;   * Demonstrira rad sa vektorskim objektima u programu za obradu vektorske grafike, na zadatom primjeru; * Demonstrira rad sa efektima, četkama i simbolima u programu za obradu vektorske grafike, na zadatom primjeru; * Demonstrira rad sa tekstualnim i rasterskim objektima u programu za obradu vektorske grafike, na zadatom primjeru; * Sačuva i eksportuje fajl u odgovarajućem formatu u   programu za obradu vektorske grafike, na zadatom  primjeru. |
| **C-SBH jezik i književnost**  **Na kraju učenja učenik će moći da samostalno stvori zvanične i nezvanične tekstove (molba, žalba, e-mail).**  Tokom učenja učenik će moći da:   * Imenuje pošiljaoca i primaoca; * Odredi namjeru pošiljaoca; * Razlikuje zvaničan i nezvaničan tekst; * Analizira ustaljenu formu pisanja; * Stvori sličan zvaničan i nezvaničan tekst poštujući osnovna znanja o oblikovanju zvaničnih i nezvaničnih tekstova; * Procijeni značaj funkcionalne pismenosti kao osnove ostalih oblika pismenosti; * Ispolji sigurnost u pisanoj komunikaciji. |
| **Engleski jezik**  **Na kraju učenja učenik će biti u stanju da se pismeno izražava o poznatoj temi koristeći osnovna pravila interpunkcije i pravopisa, i poznatu gramatiku i leksiku.**  Tokom učenja učenik će biti u stanju da   * popuni tabelu i formular; * prateći uobičajene faze u procesu pisanja, dođe do završne verzije teksta; * poveže rečenice u koherentne cjeline koristeći zadate veznike; * jasno navede hronološki tok događaja u tekstu; * jasno iskaže svoje mišljenje/osjećanja/želje; * potkrijepi izneseno mišljenje navođenjem činjenica/primjera; * napiše kratak funkcionalni tekst zadatog registra; * napiše kratak tekst/priču opisujući stvarni ili izmišljeni događaj; * napiše kratak esej. |
| **4. Ključne kompetencije**  **(aktivnosti učenika i oznaka ishoda učenja KK čijem se postizanju doprinosi kod učenika)** | **1. Digitalna kompetencija**   * Analizira postojeći logotip, trendove u računarskoj grafici, digitalne izvore, relevantne informacije za izradu CV-a i propratnog pisma (3.4.3.) * Kreira logotip u programu za obradu vektorske grafike (3.4.6)   **2. Pismenost**   * Pisanje CV-a, e-mail-a na C-SBH jeziku i književnosti (3.1.1. 3.1.3 i 3.1.5) * Simulacija razgovora za posao na C-SBH jeziku i književnosti   (3.1.9)  **2. Višejezičnost**   * Pisanje CV, e-mail-a (3.2.1) * Učestvovanje u simulaciji razgovora za posao na stranom jeziku (3.2.2, 3.2.6) |
| **5. Ciljna grupa** | Učenici drugog razreda (uzrast 16 godina) |
| **6. Broj časova i vremenski period realizacije** | 6 časova u toku sedmice (2+2+2) |
| **7. Scenario -** strategije učenja i njihov slijed, iskazan, kroz  **aktivnosti učenika** | Strana kompanija je oglasila potrebu za grafičkim dizajnerom. Kao uslov za poziv na intervju za posao potrebno je poslati predlog dizajna novog logotipa firme u traženom formatu, intervju će se vršiti i na stranom i na maternjem jeziku. |
| **Računarska grafika i animacija:**   * Upoznaje se sa temom zadatka i postojećim logotipom izabrane firme kroz prezentaciju. * Diskutuje o postojećem grafičkom rješenje logotipa; * Diskutuje o trendovima u grafičkom dizajnu za 2021.godinu; * Koristi alate i napredne tehnike u kreiranju logotipa u programu za obradu vektorske grafike u kreiranju novog grafičkog rješenja, u odgovarajućem formatu. |
| **C-SBH jezik književnost:**   * Upoznaje se sa pravilima pisanja CV-a. * Izrađuje svoj CV u Word-u. * Kreira formalni e-mail koristeći pravilne gramatičke i leksičke strukture, u formi prijave za posao. * Na osnovu prikazanog video klipa u kojem je predstavljen primjer razgovora za posao učenik se priprema se za simulaciju razgovora sa poslodavcem. * Učestvuje u simulaciji razgovora za posao na maternjem jeziku. |
| **Engleski jezik:**   * Upoznaje se sa pravilima pisanja CV-a na engleskom jeziku. * Prevodi postojeći CV kreiran na času C-SBH jezika i književnosti na strani jezik; * Piše formalni e-mail koristeći pravilne gramatičke i leksičke strukture, u formi prijave za posao. * Komunicira na stranom jeziku tokom simulacije razgovora za posao. |
| **8. Nastavni materijali za podučavanje i učenje** | PPT prezentacije u kojima su predstavljeni oglas za posao, radni zadatak koji je potrebno izvršiti u programu za obradu vektorske grafike, primjeri CV-a, formalnog e-mail-a.  Video u kojem je prezentovan primjer razgovora za posao.  Odštampano poglavlje *Vodič kroz razgovor sa poslodavcem* iz priručnika „Karijerno vođenje i savjetovanje u stručnim školama“ |
| **9. Potrebna materijalna sredstva** (uključujući troškovnik, ako je potrebno obezbjediti finansijska sredstva) | * Računari; * Pametna tabla; * Internet konekcija; * Instaliran odgovarajući softver za izradu logotipa, kreiranje CV-a. |
| **10. Očekivani rezultati**  (mjerljivi i dokazljivi, koji proističu iz definiranih aktivnosti) | * Kreirana kreativna rješenja logotipa za izabranu firmu; * Uspješno korišćenje različitih izvora na internetu prilikom pisanja CV-a na C-SBH jeziku i književnosti i na engleskom jeziku. * Uspješno napisan e-mail kao formalna prijava za posao kako na našem tako i na stranom jeziku; * Uspješno obavljen razgovor u okviru simulacije razgovora za posao sa poslodavcem. * Pisani izvještaj o aktivnostima |
| **11. Opis sistema vrednovanja** | **Tehnike:**   * Evaluacija integrisane nedelje učenja na zadatu temu; Samoevaluacija učenika, * Aktivno učestvovanje svih učenika; * Uspješno urađeni zadaci u skladu s dogovorenim kriterijima vrednovanja i uspješno obavljeni razgovori za posao, na maternjem i stranom jeziku * 70% - zadovoljavajuće * 80% - dobro * 90% i više – izvrsno |
| **12. Evaluacija** | Sprovodi se nakon implementacije pripremljene pripreme u odnosu na zadani opis sistema vrednovanja (uz dokaze, samoevaluacijski obrazac, analizu evaluacijskih listića za učenike) |